CELEX: 52021DP0398
Language: ro
Date: 2021-10-05 00:00:00
Title: Decizia Parlamentului European din 5 octombrie 2021 privind constituirea unei delegații la Adunarea parlamentară a parteneriatului UE-Regatul Unit și stabilirea componenței numerice a acesteia (2021/2917(RSO))

24.3.2022   
            
            
               RO
            
            
               Jurnalul Oficial al Uniunii Europene
            
            
               C 132/215
            
         
      P9_TA(2021)0398
      Constituirea unei delegații la Adunarea parlamentară a parteneriatului UE-Regatul Unit și stabilirea componenței numerice a acesteia
      Decizia Parlamentului European din 5 octombrie 2021 privind constituirea unei delegații la Adunarea parlamentară a parteneriatului UE-Regatul Unit și stabilirea componenței numerice a acesteia (2021/2917(RSO))
      (2022/C 132/20)
      
         Parlamentul European,
      
                  —
               
               
                  având în vedere propunerea Conferinței președinților,
               
            
                  —
               
               
                  având în vedere Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (1) („Acordul comercial și de cooperare UE-Regatul Unit”), în special articolul 11,
               
            
                  —
               
               
                  având în vedere rezoluția sa din 28 aprilie 2021 referitoare la rezultatul negocierilor dintre UE și Regatul Unit (2), în special alineatele (8) și (9),
               
            
                  —
               
               
                  având în vedere decizia sa din 17 aprilie 2019 privind numărul delegațiilor interparlamentare, al delegațiilor la comisiile parlamentare mixte și al delegațiilor la comisiile de cooperare parlamentară și la adunările parlamentare multilaterale (3),
               
            
                  —
               
               
                  având în vedere decizia sa din 17 iulie 2019 privind componența numerică a delegațiilor interparlamentare (4),
               
            
                  —
               
               
                  având în vedere articolul 223 din Regulamentul său de procedură,
               
            
               
                  1.
               
               
                  ia act de faptul că articolul 11 din Acordul comercial și de cooperare UE-Regatul Unit prevede instituirea unei Adunări parlamentare a parteneriatului UE-Regatul Unit, compusă din deputați în Parlamentul European și din deputați în parlamentul Regatului Unit, care:
                  
                              a)
                           
                           
                              poate solicita informații pertinente cu privire la punerea în aplicare a acordului respectiv și a oricărui acord de completare din partea Consiliului parteneriatului UE-Regatul Unit instituit prin articolul 7 din acordul respectiv, care transmite apoi informațiile solicitate Adunării parlamentare a parteneriatului UE-Regatul Unit;
                           
                        
                              b)
                           
                           
                              este informată cu privire la deciziile și recomandările Consiliului parteneriatului UE-Regatul Unit; precum și
                           
                        
                              c)
                           
                           
                              poate face recomandări Consiliului parteneriatului UE-Regatul Unit;
                           
                        
            
               
                  2.
               
               
                  decide să constituie o delegație la Adunarea parlamentară a parteneriatului UE-Regatul Unit alcătuită din 35 de membri;
               
            
               
                  3.
               
               
                  decide, cu privire la decizia Conferinței președinților din 11 iulie 2019 privind componența birourilor delegațiilor, că biroul delegației poate fi format din doi vicepreședinți;
               
            
               
                  4.
               
               
                  încredințează Președintelui sarcina de a transmite prezenta decizie, spre informare, Consiliului, Comisiei și parlamentului Regatului Unit.
               
            
         (1)  JO L 149, 30.4.2021, p. 10.
      
         (2)  Texte adoptate, P9_TA(2021)0141.
      
         (3)  JO C 158, 30.4.2021, p. 536.
      
         (4)  JO C 165, 4.5.2021, p. 23.